Johs. Bøhn

Johannes Bøhn (født 7. mars 1892 i Målselv, død 2. februar 1948 i Oslo) var en norsk politiker (H) og fagforeningsmann.

Han var viseformann i Oslo Unge Høyre 1922–1924, medlem av Unge Høyres sentralstyre 1924–1930, Unge Høyres formann 1924–1925 og medlem av Høyres sentralstyre. Han var også medlem av Oslo bystyre.

Bøhn var kontorfullmektig i papirforretningen Emil Moestue AS i Oslo. Han la også ned et viktig arbeid som tillitsmann i Norsk Handels- og Kontorfunksjonærers Forbund.

Han var sønn av skogforvalter Gustav Anton Bøhn (1845–1911) og Elida Marie Tronsen (1853–1941) fra Ullensaker. Farfaren Lars Sigvart Bøhn var ordfører i Ullensaker.

 Referanser 

Kategori:Unge Høyres ledelse
Kategori:Høyre-politikere i Oslo
Kategori:Norske fagforeningspersoner
Kategori:Personer fra Målselv kommune